《和寄王士贵》
宋代·赵希逢

又逢南浦草生春，独咏江东日暮云。
樽俎从容成感旧，鼎茵安否莫知君。
寸心终夕驰千里，一见他时胜百闻。
欲到小峰身不羽，此情脉脉倩诗云。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。